 Ụlọ Nche, Nke 2 2019  Ndụ A Ò Nwere Isi?A naghị ere akwụkwọ a ere. O so nihe e ji arụ ọrụ ịkụziri ndị mmadụ Baịbụl nụwa dum. E jikwa onyinye si ndị mmadụ nobi akwado ọrụ a. Ị chọọ inye onyinye, biko gaa na donate.jw.org.Ọ gwụkwala ma è dere aha Baịbụl ọzọ, amaokwu Baịbụl ndị e dere nakwụkwọ a si na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.MAGAZIN A bụỤlọ Nchena-enye Jehova Chineke, bụ Onye na-achị eluigwe na ụwa, otuto. Ozi ọma dị na ya na-akasi ndị mmadụ obi. Ozi ọma ahụ bụ na Alaeze Chineke, nke bụ ọchịchị dị neluigwe, ga-eme ka ajọ omume niile kwụsị noge na-adịghị anya, meekwa ka ụwa ghọọ paradaịs. Ọ na-agwa ndị mmadụ ka ha nwee okwukwe na Jizọs Kraịst, bụ onye nwụrụ ka anyị wee nweta ndụ ebighị ebi, onye bụkwa Eze na-achị ugbu a nAlaeze Chineke. Ndịàmà Jehova na-ebipụta magazin a kemgbe afọ 1879. Ọ naghị etinye aka na ndọrọ ndọrọ ọchịchị. Ihe niile ọ na-ekwu si na Baịbụl.Isiokwu Ndị Dị Nụlọ Nche AMgbe Ọ Dị Ka Ị Gaghịzi Edili Nsogbu GịDị ka ihe atụ, mgbe otu ajọ ifufe bibiri ihe niile otu nwaanyị aha ya bụ Sallybi nAmerịka nwere, o kwuru, sị: Ihe a mere m karịrị m. Ọtụtụ mgbe, ọ na-adị m ka agaghịzi m edili ya.Ọ bụrụkwanụ na mmadụ nwụnahụrụ gị? Otu nwaanyị bi nỌstrelia aha ya bụ Janice kwuru, sị: Mgbe ụmụ m ndị nwoke abụọ nwụrụ, ndụ m ghasasịrị, ike ụwa agwụkwa m. M rịọrọ Chineke, sị: Agaghịzi m edili ihe a. Hapụ m ka m nwụọ. Achọghịzi m ịdị ndụ.Obi gbawara otu nwoke aha ya bụ Daniel mgbe ọ chọpụtara na nwunye ya na-agba nèzí. O kwuru, sị: Mgbe nwunye m kwuru na ya gbara nèzí, ọ dị m ka à mara m mma nobi. Obi gbawara m. Ihe a nyere m nsogbu ruo ọtụtụ ọnwa.NỤlọ Nchea, a ga-atụle ihe mere na ike ụwa ekwesịghị ịgwụ gị, ọ bụrụgodị naỌdachi ndị na-emere onwe ha emeeMmadụ anwụnahụ gịDi ma ọ bụ nwunye gị agbaa nèzíEzigbo ọrịa ji gịNsogbu mere ka ọ dị gị ka gị nwụọKa anyị bidogodị na nke mbụ. Olee ihe ga-enyere anyị aka ma e nwee ọdachi?Mgbe Ọdachi Ndị Na-emere Onwe Ha MereỌ BỤRỤ na e nwetụla mgbe ọdachi na-emere onwe ya kpara gị aka, ị ga-aghọta otú ọ na-adị ndị o mere. Ọ na-eri ha ọnụ, dị ha ka ọ bụ ná nrọ. Ha na-anọ ná mgbagwoju anya, na-echegbu onwe ha, ụjọ ana-atụkwa ha. Ike ụwa na-agwụ ọtụtụ ndị o merela nke na ọ na-adị ha ka ọnwụ bịa gburu ha.Ọ bụrụ na ọdachi na-emere onwe ya bibiri ihe niile i nwere, o nwekwara ike ịdị gị ka ị gaghị edili ya. O nwedịrị ike ime ka ị malite iche na ndụ ị dị enweghịzi isi. Ma, Baịbụl na-egosi na nke gịagwụbeghị,nakwa na e nwere ezigbo ihe mere obi ji kwesị isi gị ike na ihe ga-adị mma nọdịnihu.IHE BAỊBỤL NA-AKỤZI NA-EME KA NDỤ MMADỤ NWEE ISIEkliziastis 7:8kwuru, sị: Njedebe okwu dị mma karịa mmalite ya. Ọ bụrụ na ọdachi na-emere onwe ya akpaa gị aka ọjọọ, o nwere ike ịdị gị mgbe ahụ o mere ọhụrụ ka olileanya adịghịzi. Ma, ọ bụrụ na i jisie ike die ya ma na-eme ihe ndị i kwesịrị ime, ihe ga-aka mma.Baịbụl kwuru na e nwere oge a na-agakwaghị anụ mkpu ákwá ma ọ bụ mkpu arịrị. Aịzaya 65:19 Ihe a ga-emezu nAlaeze Chineke, mgbe a ga-eme ka ụwa ghọọ paradaịs. Abụ Ọma 37:11,29 Ọdachi ndị na-emere onwe ha agaghịkwa eme ọzọ. Obi mgbawa na nsogbu niile ọ kpataara ndị mmadụ agaghịzi adị nihi na Chineke Pụrụ Ime Ihe Niile kwere nkwa na a gaghị echeta ihe mbụ niile, ha agaghị abatakwa nobi.Aịzaya 65:17.Chegodị ihe a: Onye kere ihe niile ahaziela ime ka anyị nwee ọdịnihu na olileanya, ya bụ, ka anyị biri nAlaeze Chineke mgbe nsogbu na-agaghịzi adị. Jeremaya 29:11 Ịmata ihe a ò nwere ike inyere gị aka? Sally, nwaanyị ahụ e kwuru okwu ya nisiokwu nke mbụ kwuru, sị: Ichetara onwe gị ihe ndị mara ezigbo mma Alaeze Chineke ga-emere anyị nọdịnihu ga-enyere gị aka ichefu ihe ndị merela eme na idi nsogbu ndị gị na ha na-alụ ugbu a.Gbalịa mụtakwuo ihe Alaeze Chineke ga-emere ụmụ mmadụ noge na-adịghị anya. Ime otú ahụ ga-eme ka obi sie gị ike na nagbanyeghị ihe ọdachi ndị na-emere onwe ha kpataarala gị, ndụ ị dị ka nwere isi. Ọ ga-emekwa ka ị na-atụsi anya ike mgbe ọdachi ndị na-emere onwe ha na-agaghịzi adị. Ma, ka ọ dị ugbu a, ihe Baịbụl kwuru ga-enyere gị aka idi ihe ọdachi na-emere onwe ha kpataara gị. Lee ụfọdụ amaokwu Baịbụl nwere ike inyere gị aka.Mgbe Mmadụ Nwụnahụrụ GịỌ BỤRỤ na o nweela mgbe mmadụ nwụnahụrụ gị, o nwekwara ike ịdị gị otú ahụ ọ dị nwaanyị a. O nwere ike ịna-ewute gị, owu ana-ama gị, ike ụwa ana-agwụkwa gị. O nwekwara ike ime ka iwe na-eju gị obi, obi ana-ama gị ikpe, ụjọ ana-atụkwa gị. O nwedịrị ike ịbụ na o meela ka ị na-eche ma ndụ ị dị ọ ka nwere isi.Ma, buru nuche na ọ bụghị ihe ọjọọ iru uju ma mmadụ nwụnahụ gị. Ọ na-egosi na ị hụrụ onye ahụ nanya. Ma, ò nwere ihe nwere ike inyere gị aka?IHE NYEERE ỤFỌDỤ NDỊ AKAỌ bụ eziokwu na o nwere ike ịdị ka ị gaghị edili ya, ihe ndị a nwere ike inyere gị aka:ECHELA NA I KWESỊGHỊ IRU UJUOtú otu onye si eru uju nwere ike ịdị iche notú onye ọzọ si eru, oge ha ga-eruru ya nwekwara ike ịdị iche. Nagbanyeghị otú mmadụ si eru uju, ibe ákwá nwere ike inyere ya aka inwetatụ onwe ya. Vanessa anyị kwuburu gbasara ya sịrị: Ọ na-abụ o rujuo m obi, mụ ebee ákwá. Ọ na-eme ka m nwetatụ onwe m. Mgbe nwanne otu nwaanyị aha ya bụ Sofía nọkatara nwụọ, o kwuru, sị: Ọ na-abụ m cheta ya, mụ ebee ezigbo ákwá. Ọ na-adị ka ebe e mepere ọnyá dị mmadụ nahụ, na-ehicha ya. Ọ na-afụ ezigbo ụfụ, ma ọ na-eme ka ọnyá ahụ laa.NA-EKWU OTÚ OBI DỊ GỊO doro anya na o nwere mgbe ụfọdụ ị ga-achọ ịnọrọ onwe gị. Ma, iru uju abụghị ihe mmadụ ga-ebulinaanị ya. Mgbe nna otu nwa okorobịa aha ya bụ Jared nwụrụ, ọ sịrị: M gwara ndị ọzọ otú obi dị m. M nwere obi ụtọ na m gwara ha nagbanyeghị na amaghị m ma hà ghọtara ihe m kwuru. Janice e kwuru gbasara ya nisiokwu nke mbụ kwuru uru ọzọ mmadụ ikwu otú obi dị ya bara. Ọ sịrị: Ịkọrọ ndị ọzọ otú obi dị m nyeere m ezigbo aka. O mere ka m mata na e nwere ndị ghọtara nsogbu m.KWE KA NDỊ ỌZỌ NYERE GỊ AKAOtu dọkịta kwuru, sị: Ọ bụrụ na ndị mmadụ nwụnahụrụ ekwe ka ndị enyi ha na ndị ezinụlọ ha nyere ha aka mgbe onye ahụ ka nwụrụ ọhụrụ, ọ ga-enyere ha aka ịna-edi nsogbu dị iche iche ọnwụ onye ahụ nwere ike ịkpatara ha. Gwa ndị enyi gị ihe ị chọrọ ka ha meere gị nihi na ha nwere ike ịchọ inyere gị aka, ma ha amaghị otú ha ga-esi eme ya.Ilu 17:17.BỊARUKWUO CHINEKE NSOOtu nwaanyị aha ya bụ Tina kwuru, sị: Mgbe ọrịa kansa gburu di m na mberede, enweghịzi m ike ịkọrọ ya otú obi dị m. Nihi ya, ọ bụzi Chineke ka m na-akọrọ ihe niile. Ihe mbụ m na-eme nụbọchị bụ ikpe ekpere ka o nyere m aka nụbọchị ahụ. Chineke nyeere m aka otú m na-atụghị anya ya. E nwere otu nwa agbọghọ dị afọ iri abụọ na abụọ mgbe nne ya nwụrụ. Aha ya bụ Tarsha. O kwuru, sị: Ịgụ Baịbụl kwa ụbọchị kasiri m obi. O mere ka m na-eche gbasara ihe ndị ga-agba m ume.WERE YA NA Ị NA-AHỤ MGBE A KPỌLITERE ONYE NWỤNAHỤRỤ GỊTina anyị kwuburu gbasara ya sịrị: Mgbe di m nwụrụ ọhụrụ, olileanya mbilite nọnwụ akasighị m obi nihi na ihe bụ mkpa m ozugbo ahụ bụ ịhụ di m, ụmụ m chọkwara ịhụ nna ha ozugbo. Ma ugbu a, afọ anọ agaala kemgbe di m nwụrụ, ejighịzi m olileanya a egwu egwu. Ọ bụ ya ji m ndụ. M nọrọ, mụ ejiri uche m na-ahụ mgbe a kpọlitere ya. Ihe a na-eme ka obi ruo m ala, mụ ana-enwekwa obi ụtọ.O nwere ike ị gaghị enweta onwe gị ozugbo i mechara ihe ndị a. Ma, otú Vanessa si die ọnwụ nwanne ya nwere ike inyere gị aka. Ọ sịrị: I nwere ike iche na ị gaghị edili ya ma ị ga-emecha die ya, nwetatụwa onwe gị.Ma, buru nobi na ndụ ị dị ka bara ezigbo uru nagbanyeghị na onye nwụrụ anwụ anwụọla. Chineke ga-enyere gị aka gị enwee ezigbo ndị enyi ga-enyere gị aka ka ndụ gị nwee isi ma na-atọ gị ụtọ. Noge na-adịghị anya, Chinekega-akpọlitendị nwụrụ anwụ. Ọ chọrọ ka ị hụ onye nke gị nwụrụ anwụ ọzọ. Ọ bụ mgbe ahụ ka mwute a ị na-enwe ga-akwụsị kpamkpam.Mgbe Di ma ọ bụ Nwunye Gị Gbara nÈzíỌ BỤRỤ na di ma ọ bụ nwunye mmadụ agbaa nèzí, ọ na-agbawa obi. Ma, ụfọdụ di ma ọ bụ nwunye na-ekpebi ịgbaghara ibe ha ma gbalịa ka ha dịghachikwa ná mma.Mana, ma di na nwunye hà tisara ma ọ bụ na ha lụụrụ na-aga, ụdị mwute ndị chọpụtara na di ma ọ bụ nwunye ha gbara nèzí na-enwe anaghị apụ nobi ngwa ngwa. Gịnị nwere ike inyere ndị ụdị ihe a mere aka?AMAOKWU BAỊBỤL NDỊ NWERE IKE INYERE GỊ AKAIhe e dere nAkwụkwọ Nsọ akasiela ọtụtụ ndị di ma ọ bụ nwunye ha gbara nèzí obi nagbanyeghị na obi gbawara ha na mbụ. Ha achọpụtala na Chineke na-ahụ anya mmiri ha nakwa na ihe banyere ha na-emetụ ya nobi.Malakaị 2:13-16.Mgbe m nwere ọtụtụ nchegbu nime obi m, nkasi obi gị malitere ime ka ahụ ruo mkpụrụ obi m ala.Abụ Ọma 94:19.Bill kwuru, sị: Ka m nọ na-agụ amaokwu Baịbụl ahụ, eji m uche m na-ahụ otú Jehova si jiri nwayọọ na-eme ka ahụ ruo m ala, otú ahụ nna ihe gbasara nwa ya na-emetụ nobi si eme.Onye na-eguzosi ike nihe ka ị ga-eji iguzosi ike nihe meso iheAbụ Ọma 18:25.E nwere otu nwaanyị di ya gbara nèzí ruo ọtụtụ ọnwa. Aha ya bụ Carmen. O kwuru, sị: Di m na-agba nèzí. Ma, obi siri m ike na Jehova agaghị ahapụ m. O nweghị mgbe ọ ga-agharịpụ m.Unu echegbula onwe unu banyere ihe ọ bụla, kama nihe niile, jirinụ ekpere na ịrịọsi arịrịọ ike . . . mee ka Chineke mara ihe unu na-arịọ; udo nke Chineke nke karịrị echiche niile ga-eche obi unu . . . nche.Ndị Filipaị 4:6, 7.Otu nwaanyị aha ya bụ Sasha kwuru, sị: M gụrụ amaokwu Baịbụl ndị a ọtụtụ ugboro. Ka m na-ekpekwu ekpere, Chineke mere ka obi ruo m ala.O nwere mgbe ike ụwa gwụrụ ndị e kwuru gbasara ha nisiokwu a. Ma, ha tụkwasịrị Jehova Chineke obi, mụọkwa Baịbụl, ya emee ka ha nwee ume. Bill kwuru, sị: Okwukwe m mere ka ndụ m nwee isi mgbe o yiri ka ihe niile aghasaala. Ọ bụ eziokwu na e nwere mgbe m jere ije na ndagwurugwu gbara oké ọchịchịrị, Chineke nọnyeere m.Abụ Ọma 23:4.Mgbe Ezigbo Ọrịa Ji GịỌ BỤRỤ na o nweela mgbe a gwara gị na ị na-arịa ọrịa nwere ike igbu gị ma ọ bụkwanụ na onye nke gị na-arịa ọrịa nwere ike igbu ya, ị ga-ama na ọ na-agbawa obi. E wezụga ọrịa ahụ, obere ihe nwere ike ịkpasu onye ahụ ahụ na-adịghị ma ọ bụ ndị ezinụlọ ya iwe ma ọ bụkwanụ mee ka ha chegbuwe onwe ha. Ihe ndị nwere ike ime ka ụjọ na nchegbu ha kakwuo njọ bụ ịgaghachi nụlọ ọgwụ ọtụtụ mgbe, ego ma ọ bụ ihe ọ bụla ọzọ nwere ike ime ka ịgwọ onye ahụ sie ike, ma ọ bụkwanụ nsogbu ndị ọgwụ nwere ike ịkpatara onye ahụ. Nchegbu ya na ọrịa so aga abụghị obere ihe.Olee ihe nwere ike inyere anyị aka? Ọtụtụ ndị achọpụtala na ikpe ekpere na ịgụ Baịbụl enyerela ha ezigbo aka. Ndị ezinụlọ mmadụ na ndị enyi ya nwekwara ike inyere ya aka.IHE NYEERE ỤFỌDỤ NDỊ AKAOtu nwoke dị iri afọ ise na asatọ aha ya bụ Robert kwuru, sị: Tụkwasị Chineke obi, ọ ga-enyere gị aka idi ọrịa ị na-arịa. Na-ekpe ekpere, na-akọrọ Jehova otú obi dị gị. Rịọ ya ka o nye gị mmụọ nsọ ya. Rịọkwa ya ka o nyere gị aka ka i nwee ike idi ọrịa ị na-arịa, ka obi ghara ikoro ndị ezinụlọ unu.Robert kwukwara, sị: Ọ na-aba ezigbo uru ma ndị ezinụlọ gị nyere gị aka. Kwa ụbọchị, otu onye ma ọ bụ abụọ nime ndị ezinụlọ anyị na-akpọ m nekwentị jụọ m otú m mere. Ndị enyi m nọ ebe dị iche iche na-agbakwa m ume. Neziokwu, ihe a ha mere nyeere m aka inweta onwe m, ike ụwa agharakwa ịgwụ m.Ọ bụrụ na ị gaa ileta onye na-arịa ọrịa, ihe Linda kwuru ga-enyere gị aka. Ọ sịrị: Nke bụ eziokwu bụ na onye na-arịa ọrịa na-achọ ibi ndụ ka ndị ọzọ, o nwekwara ike ọ gaghị amasị ya ịna-ekwu gbasara ọrịa ya mgbe niile. Nihi ya, hapụ ikwu gbasara ọrịa ya ahụ, kwuwe gbasara ihe ndị ọzọ.Ọ bụrụgodị na ezigbo ọrịa na-akpa anyị aka ọjọọ, aka Chineke na-enyere anyị, ihe ndị na-akasi obi anyị na-agụta na Baịbụl, nakwa aka ndị ezinụlọ na ndị enyi anyị na-enyere anyị ga-eme ka obi sie anyị ike na anyị ka ga-enweli obi ụtọ ná ndụ.Mgbe Nsogbu Mere Ka Ọ Dị Gị Ka Gị NwụọÒ NWETỤLA mgbe obi nọ na-ajọ gị ezigbo njọ nke na ọ dị gị ka ọnwụ bịa gbuo gị? Ọ bụrụ na o nweela, ị ga-aghọta otú obi dị Adriana.E nwekwara otu nwoke onye Japan aha ya bụ Kaoru. Ọ na-elekọta nne na nna ya merela agadi ma na-arịa ọrịa. Ọ sịrị: Noge ahụ m na-elekọta ha, nsogbu zuru m ahụ nụlọ ọrụ anyị. Ka oge na-aga, agụụ anaghịzi agụ m, ihi ụra ana-esikwara m ike. M maliteziri iche na nsogbu a niile ga-ebikwanụ ma ọ bụrụ nnọọ na mụ anwụọ.Otu nwoke onye Naịjirịa aha ya bụ Ojebode kwuru, sị: Obi na-ajọkarị m njọ nke na m na-anọkata bewe ákwá. Nihi ya, m chọwara otú m m ga-esi gbuo onwe m. Obi dị anyị ụtọ na Ojebode, Kaoru, na Adriana emechaghị gbuo onwe ha. Ma, nafọ ọ bụla, ọtụtụ narị puku mmadụ na-egbu onwe ha.EBE ANYỊ GA-ENWETA ENYEMAKAỌtụtụ nime ndị na-eji aka ha egbu onwe ha na-abụkarị ụmụ nwoke. Ihe mere ọtụtụ nime ha ji gbuo onwe ha bụ na ihere ekweghị ha rịọ ka e nyere ha aka. Ma, Jizọs sịrị na mkpa ọgwọ ọrịa dị ndị ahụ na-enye nsogbu. Luk 5:31 Ọ bụrụ na obi na-ajọkarị gị njọ nke na ị na-eche banyere igbu onwe gị, biko ihere emela gị ikwu ka e nyere gị aka. Ọtụtụ ndị ụdị ihe a na-eme achọpụtala na ịga ụlọ ọgwụ enyerela ha aka inwetatụ onwe ha ma na-edi ya. Ma Ojebode ma Kaoru ma Adriana gachara ụlọ ọgwụ, e nyere ha aka. Ugbu a, ha enwetatụla onwe ha.Ndị dọkịta nwere ike inye onye ahụ ọgwụ ma ọ bụ ha na ya ana-ekwurịta okwu ma ọ bụkwanụ ha emee ha abụọ iji nyere ya aka. Ọ na-adịkwa mma ka ndị ezinụlọ na ndị enyi onye ụdị ihe a na-eme na-aghọta ha, na-enwere ha ndidi, na-elekọta ha ma na-enyere ha aka. Enyi kacha enyi onye ọ bụla nwere ike inwe bụ Jehova Chineke. Ọ na-eji Okwu ya bụ Baịbụl enyere ndị mmadụ ezigbo aka.È NWERE IHE GA-EME KA NSOGBU A KWỤSỊ KPAMKPAM?O nwere ike ịdị mkpa ka a na-agwọ ndị obi na-ajọkarị njọ ma ọ bụ ndị isi na-akpakọchaghị ọnụ ruo ogologo oge. O nwekwara ike ịdị mkpa ka ha gbanwee otú ha si eme ihe ụfọdụ. Ma, ọ bụrụ na i nwere ụdị nsogbu a, nwee olileanya na ihe ga-adị mma nọdịnihu, otú ahụ Ojebode nwere. O kwuru, sị: M na-atụ anya mgbe ihe e kwurunAịzaya 33:24ga-emezu. Ebe ahụ kwuru na oge na-abịa mgbe a na-enweghị onye bi nụwa ga-asị: Ana m arịa ọrịa.  Chineke kwekwara nkwa na a ga-enwe ụwa ọhụrụ nke ihe mgbu na-agaghịzi adị na ya. Ka nkwa a mee ka obi sie gị ike ka Ojebode. Mkpughe 21:1,4 Ihe ọ pụtara bụ na ihe niile na-enye mmadụ nsogbu nobi ga-ala ka naị. O nweghịzi mgbe obi ga na-ajọ gị njọ. Ị gaghịzi echeta ihe niile na-echegbu gị, ha agaghị abatakwa gị nobi.Aịzaya 65:17.Ihe Mere Ndụ Ị Dị Ka Ji Nwee IsiISIOKWU ndị bu nke a ụzọ gosiri otú ihe ndị na-agbawa obi nwere ike isi mee ka ike ụwa gwụ mmadụ. Ka gị na nsogbu na-alụ, i nwekwara ike ịna-eche ma ndụ ị dị ọ ka nwere isi ma ọ bụdị ma ò nwekwara onye ma ihe ị na-agabiga. Ka obi sie gị ike na Chineke ma ihe ị na-edi. O jighị gị egwu egwu.Onye dereAbụ Ọma nke iriasatọ na isii kwuru ihe gosiri na ọ tụkwasịrị Chineke obi. Ọ sịrị: M ga-akpọku gị nụbọchị m nọ nahụhụ, nihi na ị ga-aza m. Abụ Ọma 86:7 Ma, i nwere ike ịna-eche, sị: Olee otú Chineke ga-esi za mụnwa nụbọchị m nọ nahụhụ?Ọ bụ eziokwu na e nwere ike Chineke agaghị eme ka nsogbu gị kwụsị ozugbo, ma o si nOkwu ya bụ Baịbụl na-eme ka obi sie gị ike na ọ ga-emeli ka obi ruo gị ala idi ya. O kwuru, sị: Unu echegbula onwe unu banyere ihe ọ bụla, kama nihe niile, jirinụ ekpere na ịrịọsi arịrịọ ike na inye ekele mee ka Chineke mara ihe unu na-arịọ; udo nke Chineke nke karịrị echiche niile ga-eche obi unu na ike iche echiche unu nche. Ndị Filipaị 4:6, 7 Biko, legodị otú amaokwu Baịbụl ndị a si eme ka obi sie anyị ike na ihe banyere anyị na-emetụ Chineke nobi.Ihe Banyere Gị Na-emetụ Chineke nObi.A dịghị echefu otu nime nza nihu Chineke. . . . Unu dị oké ọnụ ahịa karịa ọtụtụ nza.Luk 12:6, 7.CHEGODỊ IHE A:Chineke ji nnụnụ ndị o yiri ka o nweghị uru ha bara, dị ka nza, kpọrọ ihe. O nweghịdị otu nime ha Chineke na-anaghị ahụ. Nke ọ bụla nime ha dị oké ọnụ ahịa nanya ya. Ma, Chineke ji ụmụ mmadụ kpọrọ ihe karịa nza. Ụmụ mmadụ pụrụ iche nime ihe niile Chineke kere nụwa. O kere ha nonyinyo ya, ha ga-amụtalikwa ọmarịcha àgwà ndị o nwere.Jenesis 1:26, 27.Jehova, i nyochawo m, ị makwaara m. . . . Ị na-atụle ihe m na-eche. . . . Nyochaa m, marakwa nchegbu m.Abụ Ọma 139:1, 2,23.CHEGODỊ IHE A:Chineke ma gị nke ọma. Ọ ma otú obi dị gị na ihe niile na-echegbu gị. Nagbanyeghị na e nwere ike ndị ọzọ aghọtaghị nsogbu gị, ihe gbasara gị na-emetụ Chineke nobi, ọ chọkwara inyere gị aka. Nihi ya, ndụ ị dị ka nwere isi.Ndụ Ị Dị Bara UruJehova, biko, nụrụ ekpere m; nụrụkwa ákwá enyemaka m na-akwa. . . . Tọọrọ m ntị nala; nụbọchị m kpọkuru gị, mee ngwa za m. . . . Ọ ga-eche ntị nụrụ ekpere nke ndị a napụrụ ihe niile.Abụ Ọma 102:1, 2,17.CHEGODỊ IHE A:Kemgbe ụmụ mmadụ bidoro tawa ahụhụ, Jehova na-ahụ anya mmiri niile ahụhụ ha na-ata kpataara ha. Abụ Ọma 56:8 Jehova na-ahụkwa anya mmiri gị. Chineke na-echeta nsogbu niile ị na-enwe na anya mmiri gị niile, nihi na ị dị oké ọnụ ahịa nanya ya.Elegharịla anya nụjọ, nihi na abụ m Chineke gị. M ga-eme ka ị dị ike. M ga-enyere gị aka. . . . Mụ onwe m, bụ Jehova Chineke gị, . . . ọ bụ m bụ Onye na-asị gị, Atụla egwu. Mụ onwe m ga-enyere gị aka. Aịzaya 41:10,13.CHEGODỊ IHE A:Chineke dị njikere inyere anyị aka. Ọ bụrụ na nsogbu emee ka ike ụwa gwụ gị, ọ ga-enyere gị aka.E Nwere Olileanya na Ihe Ga-adị Mma nỌdịnihuNihi na Chineke hụrụ ụwa nanya nke ukwuu nke na o nyere Ọkpara ọ mụrụ naanị ya, ka e wee ghara ibibi onye ọ bụla nke nwere okwukwe na ya, kama ka o nwee ndụ ebighị ebi.Jọn 3:16.CHEGODỊ IHE A:Ị dị oké ọnụ ahịa nanya Chineke. Ọ bụ ya mere o ji nye Ọkpara ya bụ Jizọs ka o jiri ndụ ya chụọ àjà nihi gị. Ọ bụ àjà a mere ka i nwee olileanya ịdị ndụ ebighị ebi mgbe ndụ ga na-atọ gị ezigbo ụtọ.Ọ bụ eziokwu na nsogbu nwere ike izu gị ahụ, ya adị gị ka ị gaghịzi edili ya, ma gbalịa mụọ Okwu Chineke nke ọma, nweekwa okwukwe na Chineke ga-emezu nkwa ndị o kwere. I mee otú ahụ, ị ga-enwe obi ụtọ, obi esiekwa gị ike na ndụ ị dị ka nwere isi.Ihe Banyere Unu Na-emetụ Ya nObiỌ bụrụgodị na ndị ọzọ agharịpụ gị, e nwere onye na-agaghị agharịpụ gị. Olee onye ọ bụ?Noge ochie, Eze Devid kwuru, sị: Ọ bụrụ na nna m na nne m ahapụ m, Jehova ga-akpọrọ m.Abụ Ọma 27:10.Jehova bụ Nna nke obi ebere na Chineke nke nkasi obi niile, . . . onye na-akasi anyị obi ná mkpagbu anyị niile.2 Ndị Kọrịnt 1:3, 4.Na-atụkwasịnụ ya nchegbu unu niile, nihi na ihe banyere unu na-emetụ ya nobi.1 Pita 5:7.Ị chọọ ịmụta otú Chineke chọrọ isi nyere gị aka, gụọisi nke 12 nakwụkwọGịnị Ka Baịbụl Na-akụziri Anyị?Ọ bụ Ndịàmà Jehova bipụtara ya. I nwekwara ike inweta ya na 